بلوچی پربند
ازلءَ چہ گون اِنت ئی دروہ ءُ دگا
مہتل نہ بیت کؤلءِ پِرترّگءَ
حرءَ کہ مہ رسیت دست آئیءِ
پالام کنت آ جڑیں کُرّگءَ
میاریگ نہ کنت آ وتا ھچ وڑا
نہ زانت سِلّیں کارءَ میارءُ مڑاہ
تیزاِنت دپءَ چوبزیں ھرّگءَ 
حرءَ کہ مہ رسیت دست آئیءِ 
پالام کنت آ جڑیں کُرّگءَ
ھمےرنگیں کارءُ ھمے رنگیں پنت
رُنگراہیں راہاں مُدام سوج دنت
ھجبر نہ روت کہ آ تچکیں دگءَ 
حرءَ کہ مہ رسیت دست آئیءِ
پالام کنت آ جڑیں کُرّگءَ
ھڑکّہ ئی کشتگ گْوستگ چڑءَ
گوں ھمساہگاں دائم کپتگ اڑءَ
کار کنت مدام آ کہ بیہی رگءَ 
حرءَ کہ مہ رسیت دست آئیءِ
پالام کنت آ جڑیں کُرّگءَ
چہ ھزگاراں دائم آ پِنڈیت ءُ وارت
دگرئیگءَ ھم زور وتی کنتءُ بارت
پہ ناٹکی دیر نہ کنت سرّگءَ
حرءَ کہ مہ رسیت دست آئیءِ
پالام کنت آ جڑیں کُرّگءَ
شائر: غلام حسین کلمتی